Public procurement notice: Prior Information Notice Without Call For Competition
Published: 2016-01-23
Buyer: Espoon kaupunki
Country: FI
Region: Uusimaa
Contract type: Supplies
CPV classification: 31600000 | 35100000: Emergency and security equipment | 48000000 | 72000000

Technical requirements: Tämä ei ole ennakkoilmoitus, hankintailmoitus tai tarjouspyyntö vaan tarkentava tekninen vuoropuhelu eli tietopyyntö.
Espoon kaupunki pyytää markkinatoimijoita Leppävaaran Elä ja Asu -seniorikeskuksen hoitajakutsujärjestelmää koskevaan tekniseen vuoropuheluun. Vuonna 2017 avattavaan Leppävaaran Elä ja Asu -seniorikeskukseen tulee 140 asukaspaikkaa yhden hengen huoneisiin, joiden WC:t on varustettu kutsunaruilla. Osa huoneista on liitettävissä väliovilla yhteen, jolloin muodostuu kaksioita pariskunnille. Seniorikeskuksen yleisiin tiloihin tulee WLAN-verkko.
Hoitajakutsujärjestelmä muodostaa yhden yhtenäisen kokonaisuuden, joka koostuu kolmesta toiminnallisuudesta, asukkaiden hoitajakutsusta, hoitohenkilöstön henkilöturvasta ja asukkaiden poistumishälytyksestä.
Järjestelmän tulee mahdollistaa hoitajakutsujen lähetys hoitajien käyttämiin päätelaitteisiin (älypuhelimet tai vastaava) sekä hoitajakutsun kuittaus. Kutsusta näkyy hälytyksen tyyppi, hälyttävä henkilö ja hälyttäjän sijainti huoneen tai alueen tarkkuudella. Hoitajan pitää pystyä kuittaamaan hälytys myös asukashuoneen ovenpielikojeesta, josta hoitaja voi kytkeä myös hoitajan läsnäolon päälle.
Hoitohenkilöstön työturvallisuutta varten järjestelmästä täytyy päällekarkaustilanteessa saada hälytys reaaliajassa muun hoitohenkilökunnan tietoon nopeaa reagointia varten. Järjestelmän tulee mahdollistaa henkilöturvahälytyksen lähetys hoitajien käyttämiin päätelaitteisiin (älypuhelimet tai vastaava) sekä hälytyksen kuittaus. Järjestelmällä pystytään paikantamaan tapahtumapaikka alueen tai huoneen tarkkuudella. Päällekarkaushälytys tulee olla selkeästi erotettavissa hoitajakutsuista jo päätelaitteen äänimerkistä.
Muistisairaiden yms. asukkaiden harhailua ehkäisevä paikantava poistumishälytys, jonka avulla voidaan seurata asukkaiden liikkumista, mikäli se on asukkaan oman tai muiden turvallisuuden kannalta tarpeen. Järjestelmällä voidaan ajoissa havaita asukkaan harhautuminen ulos asumisalueelta ja paikallistaa asukas ennen tämän poistumista ulos rakennuksesta. Tarpeen mukaan järjestelmällä voidaan ohjata sähkölukkoja ja hissin kulkua. Asukkaalla tulee olla jokin paikannettava tunniste – esimerkiksi paikannusranneke – jolla asukkaat voidaan myös yksilöidä. Järjestelmästä saadaan paikkatieto asukashuone ja alue tarkkuudella. Järjestelmän tulee mahdollistaa poistumishälytysten lähetys hoitajien käyttämiin päätelaitteisiin sekä hälytyksen kuittaus. Hälytyksistä (ja kuittauksista) pitää myös jäädä tiedot lokiin.
Tällä tietopyynnöllä kartoitetaan, millaisia hoitajakutsujärjestelmiä on markkinoilla, sekä selvitetään suunnitteilla olevaan hankintaan liittyviä kysymyksiä, laitteiden ja järjestelmien tarjoajia ja saatavuutta sekä budjetääristä hintaa ja hinnoitteluperiaatteita.
— mitä antureita/sensoreita ja kaapelointeja on asennettava kiinteistöön ja mikä on vaikutus tietoverkkoon,
— järjestelmään liitettävä langaton, asukkaan paikantimessa oleva avunpyyntöpainike (kutsuranneke), jolla yhteys myös esimerkiksi poistumisvalvontaan, kaatumisen tunnistukseen ja/tai aktiivisuuden seurantaan,
— kutsurannekkeiden/paikantimien käytettävyys motorisesti tai aistirajoitteisten asukkaiden kannalta,
— henkilökunnan mahdollisuus lähettää järjestelmän kautta lisäapukutsu (esim. tarvittaessa nostoapua),
— henkilökunnan mahdollisuus lähettää järjestelmän kautta hätäkutsu (esim. päällekarkaustilanteessa),
— kutsujen selektiivisyys, esim. kutsut asukashuoneista 1-4 menevät ensisijaisesti vain tietylle hoitajalle/hoitajaryhmälle,
— mahdollisuus indikoida hoitajan läsnäolo asukashuoneessa esim. oven yläpuolella olevalla merkkivalolla tai tietona henkilökunnan päätelaitteissa (mahdollisuus läsnäolon automaattiseen indikointiin, kun hoitaja paikantuu asukashuoneeseen),
— järjestelmän IP-pohjaisuus, liitännät yleiskaapelointiin (järjestelmälle on varattu oma erillinen kaapelointi),